अनुशासनहीन संस्कार विहीन शिक्षा देश की प्रगति में बाधक : लावणिया
आजके समय में आधुनिकता के नाम पर हमारे सांस्कृतिक मूल्यों का अवमूल्यन हो रहा है। ऐसे हालात में हमें दूसरों की नकल करने के बजाए हमारे पास उपलब्ध प्राकृतिक वातावरण के अनुसार शिक्षा ग्रहण करनी चाहिए। उक्त विचार जिला शिक्षा अधिकारी मुकेश लावणिया ने शनिवार को सरस्वती बाल मन्दिर वरिष्ठ माध्यमिक विद्यालय पुल बाजार में आयोजित विदाई समारोह में व्यक्त किए।
कार्यक्रम में 11वीं कक्षा के विद्यार्थियों ने अपने सीनियर्स को विदाई दी। जिला शिक्षा अधिकारी मुकेश लावणिया ने कहा कि वर्तमान समय में अध्यापकों को जागरूक होकर विद्यार्थियों को शिक्षा प्रदान करनी होगी, क्योंकि विद्यार्थी उनका अनुकरण करते हैं। अनुशासनहीन संस्कार विहीन शिक्षा राष्ट्र की प्रगति में बाधा डालती है। शिक्षा समिति के सचिव मुकेश शर्मा ने आह्वान किया कि आज कि युवा पीढ़ी गुरुजनों से प्राप्त किए ज्ञान को सही दिशा में लगाए। तभी वे समाज राष्ट्र के सर्वांगीण विकास में भागीदार बन सकते हैं। विद्यालय के संरक्षक सुभाष चन्द सैनी ने सम्बोधन में कहा कि गुरु छात्रों में शिक्षा के साथ-साथ नैतिक मूल्यों का विकास कर उन्हें समाज के सेवार्थ सौंपता है। सच्चे अर्थों में एक अध्यापक एक शिल्पकार की तरह कार्य करता है, जो मार्ग में पड़े पत्थर को अपनी दक्षता से तराशकर देवरूप प्रदान करता है। कार्यक्रम के अध्यक्षता सरस्वती शिक्षा समिति के उपप्रधान ओमप्रकाश शर्मा ने विद्यालय से विदाई ले रहे विद्यार्थियों के उज्ज्वल भविष्य का आशीर्वाद दिया। सरस्वती शिक्षा समिति के प्रधान श्री विशाल सैनी ने भी विद्यार्थियों को शुभकामनाएं दीं। 10वीं 12वीं के मेधावी छात्रों एवं राज्य जिला स्तर पर विविध कार्यक्रमों में उपलब्धि प्राप्त करने वाले विद्यार्थियों को पुरस्कृत किया गया। इसके अलावा 11वीं 12वीं के विद्यार्थियों ने सांस्कृतिक कार्यक्रम भी पेश किया। मंच संचालन मीनाक्षी शर्मा ने किया। शिक्षाविद् विवेक सैनी, प्राचार्य क्षमा पाण्डेय, सविता जैन, पवन यादव उप प्राचार्य सहित संपूर्ण स्टाफ छात्र उपस्थित थे।
hin_Deva hin_Deva hin_Deva